**Príručka žiadateľa/prijímateľa dotácie[[1]](#footnote-1) v pôsobnosti Ministerstva spravodlivosti SR k postupu zadávania zákaziek s nízkou hodnotou**

Prijímateľ dotácie je verejný obstarávateľ podľa § 7 a osoba podľa § 8[[2]](#footnote-2) zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. (ďalej aj „ZVO“).

**Verejný obstarávateľ podľa § 7 ods. 1 ZVO je:**

1. Slovenská republika zastúpená svojimi orgánmi;
2. obec;
3. vyšší územný celok;
4. právnická osoba, ktorá spĺňa požiadavky podľa odseku 2 ZVO;
5. združenie právnických osôb, ktorého členmi sú výlučne verejní obstarávatelia uvedení v písmenách a) až d).

Právnická osoba podľa písm. d)[[3]](#footnote-3) vyššie je osoba založená alebo zriadená na osobitný účel plnenia potrieb všeobecného záujmu, ktoré nemajú priemyselný charakter alebo obchodný charakter, a

a) je úplne alebo z väčšej časti financovaná verejným obstarávateľom podľa odseku 1 písm. a) až d)

b) je kontrolovaná verejným obstarávateľom podľa odseku 1 písm. a) až d) alebo

c) verejný obstarávateľ podľa odseku 1 písm. a) až d) vymenúva alebo volí viac ako polovicu členov jej riadiaceho orgánu alebo kontrolného orgánu.

**Finančné limity**

**Verejný obstarávateľ**

|  |  |  |
| --- | --- | --- |
| Zákazka s nízkou hodnotou (verejný obstarávateľ § 7 ZVO) | | |
|
| BEŽNE DOSTUPNÉ NA TRHU | | |
|  | PHZ | Postup |
| Tovar (okrem potravín) | < 5 000 € | § 117 |
| Služba |
| Stavebné práce |
| INÉ NEŽ BEŽNE DOSTUPNÉ NA TRHU | | |
| Tovar (okrem potravín) | < 20 000 € | § 117 |
| Služba | < 70 000 € |

|  |  |  |
| --- | --- | --- |
| Zákazka s nízkou hodnotou (verejný obstarávateľ § 7 ZVO) | | |
|
| Potraviny | < 40 000 € | § 117 |
|  |  |  |
| Soc. a iné osobit. Služby (príloha č. 1 k ZVO) | < 200 000 € | § 117 |

Každý projekt je jedinečný, a preto je potrebné ku každému projektu pristupovať osobitne tak, že položky je potrebné pretransponovať na zákazky podľa ZVO a zvoliť postup v súlade s týmto zákonom.

**Najzákladnejšími dokumentami** verejného obstarávania je zistenie/určenie/výpočet predpokladanej hodnoty zákazky (PHZ)[[4]](#footnote-4), prieskum trhu[[5]](#footnote-5) a tzv. Test bežnej dostupnosti[[6]](#footnote-6). Týmto sa preukazuje najmä hospodárnosť, avšak aj iné základné princípy verejného obstarávania[[7]](#footnote-7). Predpokladaná hodnota zákazky sa zisťuje prieskumom trhu. Prieskum trhu môže byť vykonaný telefonicky, poštou, elektronickou poštou, alebo cez internet. V zásade ide o postup, kde sú oslovení (aspoň) traja potenciálni poskytovatelia služby/dodávatelia tovaru. V zázname treba uviesť deň oslovenia, adresátov, text a napokon odpovede jednotlivých oslovených (cenové ponuky, prípadne informáciu, že nemajú záujem). Na základe odpovedí oslovených sa určí predpokladaná hodnota zákazky ako priemer získaných cenových ponúk. Následne je vybraný jeden z oslovených hospodárskych subjektov (dodávateľov/poskytovateľov) a už priamo kontaktovaný za účelom dojednania detailov plnenia.

**Postup zadávania zákaziek s nízkou hodnotou a  predpokladanou hodnotou zákazky od 0 EUR do 5 000 EUR (verejný obstarávateľ podľa § 7 ZVO)[[8]](#footnote-8)**

Prijímateľ dotácie postupuje **priamym zadaním** t.j. zadá zákazku hospodárskemu subjektu (fyzická, právnická osoba alebo skupina takýchto osôb), ktorý je oprávnený vykonávať činnosť, ktorá je predmetom zákazky, teda dodávať tovar, poskytovať službu alebo uskutočňovať stavebné práce (preukazuje výpisom z obchodného registra, živnostenského registra alebo iným druhom primeraného dokumentu – k vyúčtovaniu je potrebné priložiť príslušný dokument).

Prijímateľ dotácie je povinný dokumentáciu z tohto zadania archivovať v zmysle ZVO alebo podmienok uvedených v zmluve o poskytnutí dotácie. Prijímateľ dotácie **predkladá** dokumentáciu na kontrolu VO k vyúčtovaniu.

Limit do 5 000 EUR platí pre tovary a služby a stavebné práce **bežne dostupné na trhu.** Viď tabuľku vyššie.[[9]](#footnote-9)

Prijímateľ dotácie môže postupovať **priamym zadaním**, ako bolo vysvetlené vyššie, avšak s vrchným finančným limitom 20 000 EUR, resp. 70 000 EU v prípade, že sa jedná o tovary a služby, resp. stavebné práce **nie bežne dostupné na trhu.** Viď tabuľku vyššie.

**Postup zadávania podlimitnej zákazky, (verejný obstarávateľ podľa § 7 ZVO)**

V prípade zadávania podlimitnej zákazky prijímateľ dotácie postupuje podľa zákona o verejnom obstarávaní a to najmä podľa toho, či je predmet zákazky bežne dostupný na trhu, alebo nie je.[[10]](#footnote-10)

Príloha č. 1 k príručke

**Určenie predpokladanej hodnoty zákazky**

Predpokladaná hodnota zákazky (ďalej len „PHZ“) na **dodanie tovaru/poskytnutie služby** s názvom *„****Názov zákazky ABCDEF****“* je určená na základe prieskumu trhu, ktorý bol vykonaný ako prieskum internetových obchodov/telefonicky/elektronickou poštou.

V rámci prieskumu trhu boli preskúmaní nasledujúci možní dodávatelia/poskytovatelia služby[[11]](#footnote-11):

1. www.XYZ.sk

2.Prvé meno Priezvisko, kompletná adresa

3. Názov firmy, kompletná adresa

4. Prvé meno Priezvisko, kompletná adresa

(( .... a ďalších (viď dokumentáciu z prieskumu trhu) ))

Na základe vykonaného prieskumu trhu je predpokladaná hodnota zákazky na dodanie tovaru s názvom *„Názov zákazky ABCDEF“* určená vo výške :

**T SDJ, CC € bez DPH , resp. T SDJ, CC € s DPH .**

Na základe vykonaného prieskumu a priložených vytlačených cenových ponúk, sa verejný obstarávateľ rozhodol zvoli postup XY v zmysle ustanovenia § ZQ zákona o verejnom obstarávaní.

Vobec, dňa DD.MM.RRRR

. . . . . . . . . . . . . . . . . . . . . . . .

osoba, ktorá zapísala

Príloha č. 2 k príručke

**Záznam z prieskumu trhu**

Dňa XX.YY. 2017 boli vo veci zadávania zákazky s názvom : „**NÁZOV ZÁKAZKY**“ , oslovení nasledovní potenciálni dodávatelia/poskytovatelia služieb:

1. Firma XY, kompletná adresa
2. Firma AB, kompletná adresa
3. Firma MN, kompletná adresa
4. Firma CD, kompletná adresa

Ponuka bola poskytnutá Firmou XY, MN a CD, viď prílohy s cenovou ponukou.

Na základe tohto prieskumu bola vybraná firma MN, ktorá bude oslovená za účelom poskytnutia plnenia predmetu zákazky.

V obci/meste dňa DD.MM.RRRR

. . . . . . . . . . . . . . . . . . . . . . . .

osoba, ktorá prieskum vykonala/zapísala

Príloha č. 3 k príručke

**TEST BEŽNEJ DOSTUPNOSTI**

**Druh zákazky:** Názov zákazky na dodanie tovaru/poskytnutie služby/vykonanie stavebnej práce

**Predpokladaná hodnota zákazky:** XX YYY, ZZ EUR s DPH

**Nižšie uvedené podmienky uvedené v ustanovení § 2 ods. 5 písm. o) ZVO sú vymedzené kumulatívnym spôsobom a pri „teste bežnej dostupnosti“ musí byť naplnená každá z uvedených podmienok:**

|  |  |  |  |
| --- | --- | --- | --- |
| Tovary, stavebné práce alebo služby na trhu | | Áno | Nie |
| 1 | nie sú vyrábané, dodávané, uskutočňované alebo poskytované na základe špecifických a pre daný prípad jedinečných požiadaviek |  |  |
| 2 | sú ponúkané v podobe, v ktorej sú bez väčších úprav ich vlastností alebo prvkov aj dodané, uskutočnené alebo poskytnuté |  |  |
| 3 | sú spravidla v podobe, v akej sú dodávané, uskutočňované alebo poskytované pre verejného obstarávateľa a obstarávateľa, dodávané, uskutočňované alebo poskytované aj pre spotrebiteľov a iné osoby na trhu. |  |  |

V prípade, ak sú odpovede na otázky č. 1 – 3 **ÁNO,** je možné uviesť, že predmet zákazky je v danom čase bežne dostupný na trhu.

**Nižšie uvedené podmienky uvedené v ustanovení § 2 ods. 6 a 7 ZVO stanovujú podporné pravidlo, ktoré by malo uľahčiť správnu kategorizáciu vo vzťahu k bežnej dostupnosti na trhu:**

|  |  |  |  |
| --- | --- | --- | --- |
| **Tovary, stavebné práce alebo služby na trhu** | | **Áno** | **Nie** |
| **4** | sú určené na uspokojenie bežných prevádzkových potrieb |  |  |
| **5** | sú spotrebného charakteru |  |  |

V prípade, ak sú odpovede na otázky č. 4 – 5 **ÁNO,** je pravdepodobné, že predmet zákazky je v danom čase bežne dostupný na trhu.

Prijímateľ berie na vedomie, že uvedenie nepravdivých informácií v tomto vyhlásení je možné považovať za podstatné porušenie Zmluvy o poskytnutí nenávratného finančného príspevku1.

|  |  |  |
| --- | --- | --- |
| Záver\*: | Bežne dostupný/á tovar, služba alebo stavebná práca | Nie bežne dostupný/á tovar, služba alebo stavebná práca |

\* Nehodiace sa preškrtnite

Prijímateľ uvedie konkrétne dôvody, na základe ktorých formuloval svoje odpovede k podmienkam č. 1 až 3 vo vzťahu k danému predmetu zákazky.

|  |
| --- |
| Odôvodnenie: **!!! PRÍKLAD !!!**  Na základe podrobného popisu a technických informácií .....  .... sú vyrábané, poskytované alebo uskutočňované na základe špecifických a pre daný prípad jedinečných požiadaviek, nie sú ponúkané v podobe, v ktorej sú bez väčších úprav ich vlastností alebo prvkov dodávané, bolo potrebné upraviť ich vlastnosti a podobu. (**napr. pre nie bežne dostupné)**  ... nie sú vyrábane, poskytované alebo uskutočňované na základe špecifických a pre daný prípad jedinečných požiadaviek, sú spotrebného charakteru a nevyžadujú špecifické úpravy. (**napr. pre bežne dostupné)** |

1. Pokiaľ sa jedná o verejného obstarávateľa, resp. osobu podľa §8 ZVO [↑](#footnote-ref-1)
2. Pre osobu podľa § 8 ZVO viď <https://www.uvo.gov.sk/legislativametodika-dohlad/metodicke-usmernenia/vseobecne-metodicke-usmernenia-zakon-c-3432015-z-z--51e.html?id=382> ; Všeobecné metodické usmernenie Úradu pre verejné obstarávanie č. 4- 2016. [↑](#footnote-ref-2)
3. Rozumej osoba podľa § 7 ods. 1 písm. d) ZVO [↑](#footnote-ref-3)
4. Viď prílohu č. 1 k tejto príručke [↑](#footnote-ref-4)
5. Viď príloha č. 2 k tejto príručke [↑](#footnote-ref-5)
6. Viď prílohu č. 3 k tejto príručke [↑](#footnote-ref-6)
7. Princípy verejného obstarávania sú všetky taxatívne vymenované v ustanovení § 10 ods. 2 ZVO. [↑](#footnote-ref-7)
8. Dávame do pozornosti aj Všeobecné metodické usmernenie Úradu pre verejné obstarávanie č. 3-2016. <https://www.uvo.gov.sk/legislativametodika-dohlad/metodicke-usmernenia/vseobecne-metodicke-usmernenia-zakon-c-3432015-z-z--51e.html?id=378> [↑](#footnote-ref-8)
9. Postupuje teda podla § 117 ZVO [↑](#footnote-ref-9)
10. Pre určenie bežnej dostupnosti viď prílohu č. 3 k tejto príručke [↑](#footnote-ref-10)
11. To sú tí, ktorí poslali cenovú ponuku v rámci prieskumu trhu, resp. ktorí ju poskytli na základe žiadosti cez e-mail/poštu, alebo vyhľadané a vytlačené webové stránky internetových obchodov. Nie každý oslovený je totiž povinný cenovú ponuku aj poskytnúť. [↑](#footnote-ref-11)